CELEX: 31996L0056
Language: hr
Date: 1996-09-03 00:00:00
Title: Direktiva 96/56/EZ Europskog parlamenta i Vijeća od 3. rujna 1996. o izmjeni Direktive 67/548/EEZ o usklađivanju zakona i drugih propisa u odnosu na razvrstavanje, pakiranje i označivanje opasnih tvari

13/Sv. 011
            
            
               HR
            
            
               Službeni list Europske unije
            
            
               47
            
         31996L0056
   
               L 236/35
            
            
               SLUŽBENI LIST EUROPSKE UNIJE
            
            
               03.09.1996.
            
         
      DIREKTIVA 96/56/EZ EUROPSKOG PARLAMENTA I VIJEĆA
   
   od 3. rujna 1996.
   o izmjeni Direktive 67/548/EEZ o usklađivanju zakona i drugih propisa u odnosu na razvrstavanje, pakiranje i označivanje opasnih tvari
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 100.a,
   uzimajući u obzir prijedlog Komisije (1),
   uzimajući u obzir mišljenje Gospodarskog i socijalnog odbora (2),
   u skladu s postupkom predviđenim u članku 189.b Ugovora (3),
   budući da se kratica „EEZ” pojavljuje u nekim odredbama Direktive Vijeća 67/548/EEZ od 27. lipnja 1967. o usklađivanju zakona i drugih propisa u odnosu na razvrstavanje, pakiranje i označivanje opasnih tvari (4);
   budući da je člankom G Ugovora o Europskoj uniji naziv „Europska ekonomska zajednica” zamijenjen nazivom „Europska zajednica”; budući da kratica „EZ” stoga treba zamijeniti kraticu „EEZ” u gore spomenutim odredbama;
   budući da gospodarski subjekti obično raspolažu velikim zalihama naljepnica; budući da se neke opasne tvari koje su valjano označene naljepnicom koja nosi kraticu „EEZ” mogu skladištiti na mjestima proizvodnje relativno duže vremena prije nego što se stave na tržište; budući da bi takva promjena kratice takvim subjektima mogla prouzročiti dodatne troškove; budući da zbog toga treba utvrditi prihvatljivo razdoblje u kojem se ipak mogu staviti na tržište opasne tvari čije naljepnice nose „EEZ broj” i riječi „EEZ naljepnica”;
   budući da Direktivu 67/548/EEZ treba izmijeniti na odgovarajući način,
   DONIJELI SU OVU DIREKTIVU:
   Članak 1.
   Direktiva 67/548/EEZ mijenja se kako slijedi:
   
               (a)
            
            
               u članku 21. stavku 2. pojam „EEZ broj” ovime se zamjenjuje pojmom „EZ broj”;
            
         
               (b)
            
            
               u članku 23. stavku 2. točki (f) pojam „EEZ broj” ovime se zamjenjuje pojmom „EZ broj”, a pojam „EEZ naljepnica” pojmom „EZ naljepnica”.
            
         Međutim, države članice dopuštaju stavljanje na tržište tvari čije naljepnice nose „EEZ broj” i riječi „EEZ naljepnica” do 31. prosinca 2000.
   Članak 2.
   Države članice donose zakone i druge propise potrebne za usklađivanje s ovom Direktivom najkasnije do 1. lipnja 1998. One o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   Članak 3.
   Ova Direktiva stupa na snagu trećeg dana od dana objave u Službenom listu Europskih zajednica.
   Članak 4.
   Ova je Direktiva upućena državama članicama.
   
      Sastavljeno u Bruxellesu 3. rujna 1996.
      
         
            Za Europski parlament
         
         
            Predsjednik
         
         K. HÄNSCH
         
      
      
         
            Za Vijeće
         
         
            Predsjednik
         
         I. YATES
         
      
   
   
      (1)  SL C 73, 13.3.1996., str. 20.
   
      (2)  Mišljenje doneseno 28. veljače 1996. (SL C 153, 28.5.1996., str. 1.).
   
      (3)  Mišljenje Europskog parlamenta od 13. veljače 1996. (SL C 65, 4.3.1996., str. 26.). Zajedničko stajalište Vijeća od 4. ožujka 1996. (SL C 134, 6.5.1996., str. 9.) i Odluka Europskog parlamenta od 22. svibnja 1996. (SL C 166, 10.6.1996., str. 60.).
   
      (4)  SL L 196, 16.8.1967., str. 1. Direktiva kako je zadnje izmijenjena Direktivom 94/69/EZ (SL L 381, 31.12.1994., str. 1.) i Aktom o pristupanju iz 1994.